Octavia Selena Alexandru a participat la un casting organizat în 2012 pentru rolul din serial şi i-a impresionat pe producători, care au decis imediat să o selecteze pentru rolul Leaf. Tânăra locuieşte la Londra împreună cu familia, unde a urmat cursuri de balet, actorie şi muzică la mai multe instituţii cunoscute din capitala Marii Britanii.

Octavia a fost semifinalistă în 2011 la concursul ”Got to Dance”, iar în 2009 a obţinut primul loc la concursul ”GB Dance Festival”, la categoria sub 9 ani. În acelaşi an, a primit un premiu special din partea The Royal Ballet pentru cel mai bun dans solo pe scena ”Shaw Theatre” din Londra.

”Într-o zi o să ajung o mare balerină, cunoscută în întreaga lume”, spunea Octavia în timpul concursului din anul 2011. Octavia are şi abilităţi de soprană, cântă la pian şi chitară şi a urmat şi cursuri de fotografie.





Octavia Alexandru în rolul din Games of Thrones

Biografia micuţei Octavia Selena Alexandru nu se limiteaza doar la rolul din Game of Thrones. De-a lungul anilor, aceasta a apărut în filme artistice, producţii de televiziune, reclame şi videoclipuri. Câteva dintre peliculele în care o regăsim pe talentata fată de 13 ani din Romania sunt: Red Wagon (2010), Ward 3 (2010), D`ora (2010), The Nutcraker (2010), The Swan Lake (2011), The House (2012), Salt (2013), Hero Fisher (2014), ”What is this Feeling” (2014).

Un ”castig test” al Octaviei care demostrează talentul micuţei artiste

În unele dintre acestea a jucat alături de actori români, cum ar fi D`ora, film care descrie realităţile din România anului 1996, la şase ani de la Revoluţie. A apărut şi în serialul pentru copii Cartoonito. De asemenea, tânăra a participat şi la prezentări de modă, cum ar fi ”Bucharest Fashion Week”, unde a fost model pentru branduri cunoscute la nivel mondial. Octavia a jucat şi în piese de teatru, ”Witchcraft” în 2010 şi ”Christmas Show” în 2007. Prinicpala sa pasiune rămâne, însă, dansul fiind expertă în balet, ballroom, bellydance, dans contemporan şi jazz.

Octavia Alexandru dansând în Covent Garden